
Proiect

PARLAMENTUL REPUBLICII MOLDOVA

LEGE

pentru modificarea şi completarea Codului subsolului

Parlamentul adoptă prezenta lege organică.

Art. I. - Codul subsolului nr. 1511-XII din 15 iunie 1993 (Monitorul Parlamentului Republicii Moldova, 1993, nr.11, art. 325), cu modificările  ulterioare, se modifică şi se completează după cum urmează:

1. În cuprinsul legii, cuvintele „organele de autoadministrare locală”,  „Departamentul de Stat pentru Protecţia Mediului Înconjurător şi Resursele Naturale” şi „extracţia” se substituie, respectiv, prin cuvintele „autorităţile administraţiei publice locale”, „organul de stat abilitat cu gestiunea resurselor naturale şi cu protecţia mediului înconjurător” şi „extragerea”, la cazul gramatical corespunzător.       

2. Articolul 6 va avea următorul  cuprins:

„Articolul 6. Administrarea de stat în domeniul folosirii şi protecţiei  

                     subsolului

Administrarea de stat în domeniul folosirii şi protecţiei  subsolului se efectuează de către Guvern, prin intermediul organului de stat abilitat cu gestiunea resurselor naturale şi cu protecţia mediului înconjurător (în componenţa lui – serviciul control geologic) şi organului de stat pentru supravegherea minieră, şi de către autorităţile administraţiei publice locale”.

3. Articolul 10 alineatul (2) va avea următorul cuprins:

„(2) Perimetrele miniere pentru exploatarea zăcămintelor de  substanţe utile (cu excepţia perimetrelor miniere pentru exploatarea zăcămintelor  de  substanţe utile larg răspîndite) se atribuie de  către organul  de  stat  pentru  supravegherea minieră.  Perimetrele miniere pentru exploatarea zăcămintelor  de substanţe  utile  larg  răspîndite  se atribuie  de  către  autorităţile  administraţiei publice locale, după coordonare cu organul de stat abilitat cu gestiunea resurselor naturale şi cu protecţia mediului înconjurător, şi urmează să fie înregistrate la  organul  de stat pentru supravegherea minieră”.

4. Capitolul VIII se completează cu articolul 421, avînd următorul cuprins:

         „Articolul 421. Atribuţiile  organului de stat abilitat cu gestiunea 
                                    resurselor naturale şi cu protecţia mediului 
     înconjurător
Organul de stat abilitat cu gestiunea resurselor naturale şi cu protecţia mediului înconjurător: 

 
a) elaborează proiecte de acte legislative şi normative ce ţin de domeniul studierii, folosirii şi protecţiei subsolului;


b) elaborează metodologia de calcul al prejudiciului cauzat subsolului;

c) propune Guvernului raportarea substanţelor utile la categoria resurselor destinate exploatării, resurselor de rezervă sau resurselor protejate;

d) efectuează controlul de stat în domeniul protecţiei şi utilizării subsolului, inclusiv controlul geologic;


e) în comun cu organul de stat pentru supravegherea minieră, transmite zăcămintele de substanţe utile  pentru valorificare industrială;

f) ţine Cadastrul de stat al obiectivelor de folosire a subsolului şi balanţa de stat a rezervelor de substanţe utile;


g) reglementează folosirea şi stabileşte limitele de folosire a substanţelor utile;


h) asigură colaborarea internaţională în domeniul studierii, folosirii şi protecţiei subsolului”.

5. La articolul 46 alineatul (3), după cuvintele „materiei prime minerale” se introduc cuvintele „ , inclusiv ţinerea Cadastrului de stat al obiectivelor din subteran ce nu sînt legate de extragerea substanţelor utile”.

Art. II. -  Guvernul, în termen de 6 luni, va aduce actele sale normative în concordanţă cu prezenta lege.

Preşedintele  Parlamentului                                        

